แบงก์แลนด์ออกเงินฝากดอก3.45%
ธนาคารแลนด์ แอนด์ เฮ้าส์ ออกเงินฝากประจำ8เดือนจ่ายดอกเบี้ยสูง 3.45%ต่อปี
8 มี.ค. 2555

ธนาคารแลนด์ แอนด์ เฮ้าส์ ออกเงินฝากประจำ8เดือนจ่ายดอกเบี้ยสูง 3.45%ต่อปี
นางศศิธร พงศธร กรรมการผู้จัดการ ธนาคารแลนด์ แอนด์ เฮ้าส์ เปิดเผยว่า ธนาคารได้ออกผลิตภัณฑ์เงินฝากประจำพิเศษ 8 เดือน “LH Bank Lucky” เป็นบัญชีเงินฝากประจำระยะเวลา 8 เดือน อัตราดอกเบี้ย 3.45% ต่อปี เปิดบัญชีขั้นต่ำที่ 1 แสนบาท และ ไม่จำกัดวงเงินสูงสุด  
นอกจากนี้ได้ออกเงินฝากประจำพิเศษ 12 เดือน “LH Bank Lucky Step”  ให้อัตราดอกเบี้ยรูปแบบขั้นบันได  เดือนที่ 1-3 ดอกเบี้ย 2.75% ต่อปี, เดือนที่ 4-6 ดอกเบี้ย 3% ต่อปี, เดือนที่ 7-9 ดอกเบี้ย 3.25% ต่อปี, เดือนที่ 10-11 ดอกเบี้ย 3.55% ต่อปี และ เดือนสุดท้าย รับดอกเบี้ย 8.5% ต่อปี เฉลี่ยจะได้ดอกเบี้ยทั้งโครงการเท่ากับ 3.55% ต่อปี เปิดบัญชีขั้นต่ำ 1 หมื่นบาท และไม่จำกัดวงเงินสูงสุด เริ่มตั้งแต่วันที่ 9 มี.ค.- 30 เม.ย. 2555
ทั้ง 2 ผลิตภัณฑ์ธนาคารจะจ่ายดอกเบี้ยรายเดือน ผ่านบัญชีออมทรัพย์หรือบัญชีกระแสรายวันอัตโนมัติของธนาคาร โดยธนาคารได้ตั้งเป้าหมายระดมเงินฝากจากทั้ง 2 ผลิตภัณฑ์ประมาณ 2,500 ล้านบาท